A NETFLIX SAJÁT GYÁRTÁSÚ DOKUMENTUMFILMJE
Amikor a vizsgálatokat végzem...
Azt mondom a szülőknek: "Maguk szenvednek az ő állapota miatt."
Ő nem szenved.
A gyermekük úgy fekszik itt, mint Hófehérke...
mert minden annyira borzalmas körülötte,
és így védekezik ellene.
Csak várja, hogy jobb legyen a helyzet.
És akkor majd esélye lesz felébredni, és újra normális, eleven emberként élni.
HÉTÉVES - ÖT HÓNAPJA NINCS REAKCIÓ
Nem értjük, hogy történt. Sportoló volt, futni járt.
Aktív volt az iskolában.
Nem értjük, hogy történt.
GYERMEKPSZICHIÁTER
Tessék, csak rakja a hasára!
Nézzük csak!
Rakja az egészet oda!
Így jó!
Most a vérnyomása nem változott attól, hogy jeget raktunk a hasára.
Amikor legutóbb vizsgáltam, akkor igen.
Szóval egy kicsit még... öntudatlanabb lett.
Általában ez történik, ha valaki sokáig fekszik.
AZ ELMÚLT 15 ÉVBEN SVÉDORSZÁGBAN
TRAUMATIZÁLT, MENEKÜLT GYEREKEK SZÁZAIT ÉRINTETTE
A REZIGNÁCIÓS SZINDRÓMA.
EGY KÓMÁHOZ HASONLÓ ÁLLAPOTBA VONULNAK EL A VILÁGBÓL,
OLYKOR ÉVEKEN KERESZTÜL.
Azzal kezdődik, hogy... nem beszélnek.
Csak fekszenek.
Aztán egyre kevesebbet kezdenek enni.
Aztán se nem esznek, se nem isznak többé.
A legtöbb szülő nem tud semmit erről...
ezért azt hiszik, hogy a gyerek belehalhat.
Az üzlettársaimmal volt egy internetszolgáltató cégünk.
Emberek jöttek a kormány biztonsági szolgálatától...
és kérték, hogy kapcsoljam le az internetet.
Hogy a régióban élő embereknek
ne legyen hozzáférése az információhoz,
hogy senki ne tudja meg, mi történik a fővárosban.
Igen.
A következő évben fenyegetni kezdtek.
Emlékeztettek, hogy nem hallgattunk rájuk korábban,
és nem kapcsoltuk le az internetet.
Legalább fél éven át érkeztek a fenyegetések.
Elvitték és elvették a papírjait.
Amikor megtudtam, hogy kórházban van, bementem hozzá.
Őrizet alatt állt, de nem volt nehéz bejutni a kórházba.
Lefizettem az őröket, hogy bejussak hozzá.
Súlyosan összeverték.
Meg is kínozták.
Aztán fizettünk érte, hogy engedjék megszökni.
Először egy ideig bujkált.
Igen.
Aztán Svédországba menekült.
Ezalatt az idő alatt megfigyeltek és követtek engem.
Egy nap, miután elvittem a gyerekeket az iskolába,
amikor hazaértem, az ajtónál vártak rám.
Az üzlettársa feleségét és engem is megkínoztak és összevertek.
Az erdőbe vittek...
és az egyikük megerőszakolt.
Azt mondták, ha a férjeink nem jönnek vissza 20 napon belül...
mindenkit megölnek: a gyermekeinket, a férjeinket, és minket.
Svédországba menekültünk.
"'Keressük meg a szellemet!', mondta Cesar.
'Látsz valakit?', kérdezte Cesar.
Asta az üvegnek nyomta az orrát.
'Nincs szellem', mondta.
Asta odament, hogy segítsen Cesarnak.
Húzni kezdték a lábát, de a talaj erősen fogta."
"Boldog születésnapot, Mo... Mona!
Daria, hétéves."
"Boldog születésnapot, Daria, hétéves."
"Alessan..."
- Alessandro. - "...dro."
GYERMEKORVOS
Néhány gyermek tudja, hogy tart a menekültügyi eljárás,
és hogy a jövő bizonytalan.
Tudjuk, hogy egy traumát követő hosszú, bizonytalan időszak nagyon ártalmas.
A biztonság a legfontosabb alapja a trauma utáni rehabilitációnak.
- Menekültstátuszt kérelmeztünk itt. - Igen, menekültstátuszt Svédországban.
Másfél évet vártunk.
Majd értesítettek róla, hogy meghozták a döntést,
ezért mindannyiunkat behívtak.
Elkezdték kihirdetni a döntést,
felsorolva az okokat, amik miatt el kellett menekülnünk.
Mindent elmondtak.
A gyerekek nem tudtak mindenről.
- Nem mondtuk el nekik. - Nem mondtuk el nekik.
Elhallgattuk előlük. Nem akartuk, hogy tudják.
A gyerekek elkezdtek...
A legfiatalabb azonnal sírni kezdett.
Addigra már értettek svédül.
Már azelőtt értették, hogy azt nekünk lefordították volna.
A CSALÁD MENEDÉKJOG IRÁNTI KÉRELMÉT ELUTASÍTOTTÁK.
És akkor kezdődtek a problémák Dashával.
Az egyik tanára behívott az iskolába.
Azt mesélte, hogy a lányom sírt,
és azt mondogatta, hogy visszaküldik és megölik.
Az iskolában minden gyerek sírt.
A tanárnő nem tudta miről van szó.
Hamarosan elutasította az ételt, majd egyszerűen nem válaszolt semmire.
DARIA CSALÁDJA FELLEBBEZ A MENEDÉKJOGI KÉRELEM ELUTASÍTÁSA ELLEN.
ÉS ÚJRA DÖNTÉSRE VÁR.
2003-ban, 2004-ben és 2005-ben jelentek meg az első
ilyen szindrómában szenvedő gyermekek.
Nagyon meglepett bennünket,
mert sosem láttunk semmi ehhez foghatót korábban.
Az a szóbeszéd járta akkoriban...
ÚJSÁGÍRÓ
"A gyerekek csak tettetik. Csak úgy csinálnak, mintha betegek lennének,
vagy a szülők mérgezik a gyerekeiket."
Ezt a szóbeszédet politikusok is terjesztették.
Ezeket a szóbeszédeket ma álhírnek hívnánk,
szélsőjobboldali aktivista propagandának.
Minden egyes vizsgálat ugyanazt az eredményt hozta.
Nem volt semmiféle külső behatás.
Súlyosan beteg gyermekekről van szó.
TIZENKÉT ÉVES - HAT HÓNAPJA NINCS REAKCIÓ
Jó tanuló volt, kiváló a matematikában.
Még a svédországi iskolájának tanárai is mondták nekünk, hogy kiváló volt benne.
Nagyon szeretett iskolába járni.
KAREN CSALÁDJÁNAK 13 HÓNAPRA SZÓLÓ IDEIGLENES TARTÓZKODÁSI ENGEDÉLYE VAN.
AMIKOR LEJÁR, ÚJRA KÉRELMEZNIÜK KELL A MENEKÜLTJOGOT.
Egy étteremben dolgoztam, és aznap sok vendégünk volt.
Néhányan beszélgettek egymás között,
és hallottam, ahogy azt mondják...
hogy megöltek néhány embert.
Aztán megtudtuk, hogy gyilkosságok történtek,
és ezeket az embereket küldték a gyilkosságok elkövetésére.
Hazafelé menet el kellett mennem a fiamért, Karenért.
Egy barátommal voltam, aki kocsival vitt haza minket.
Úton voltunk, amikor megállítottak.
Bevágtak elénk és megállítottak.
Amikor a barátom kiszállt az autóból, lelőtték.
Kiszálltam az autóból, kirángattam a fiamat és elfutottunk.
Amikor Svédországba érkeztünk,
a fiamat már rengeteg stressz érte.
Nagyon szorongott és félt,
folyamatosan kifelé nézegetett és mindenfélét látott.
A gyerekek sok mindent láttak.
BEVÁNDORLÁSI ÜGYVÉD
Aztán Svédországba jönnek,
iskolába járnak, barátaik lesznek, és tökéletesen megtanulnak svédül,
majd hirtelen...
vissza kell menniük?
Azt hiszem, ez túl sok a gyerekeknek.
Figyelje, hogy nyel-e!
ORVOS
Figyelje, amíg nyel!
Ne tartsa túl erősen!
Csak egy ujjal, óvatosan!
Még nem nyelte le.
Most igen.
Most jöhet a következő adag! Folytassuk!
Lehet, hogy nem a legegészségesebb, de fagyit legalább ehet.
Próbáljuk meg újra!
Nyissa ki a száját! Most be a fagyit!
Jól van, csukja be a száját!
Nem ment a fogai mögé.
Nem hiszem... Úgy!
Nem, ne túl előre!
Nézzük meg, mit csinál!
Várunk és megfigyelünk.
Jól van. Most lenyelte.
Ezt kell csinálnia!
Ezt kell... Ez az, amit csinálnia kell.
Helló! Mintha rám nézne!
Beszélj anyukádhoz!
Szia!
Jól van!
Nem túl sokat, nem túl hosszan!
Rendben lesz!
Annyira nehéz!
Igen, nehéz, de látja, hogy működik!
Lehet látni, hogy működik.
Próbálja!
Helló!
Szervusz! Minden nap mondom.
Próbáld meg megszorítani a kezem, Karen!
Beszéljen hozzá!
Próbáld megszorítani a kezem!
Karen, édes fiam!
Drágám!
Az én szépséges fiam!
Azok, akiknél megjelenik ez a szindróma, a világ bizonyos pontjairól jönnek.
GYERMEKORVOS
A Balkánról jönnek és a volt Szovjetunió országaiból
Oroszország déli határairól, vagy valamilyen etnikai kisebbség tagjai,
amit nagyon nehéz megmagyarázni.
Ezek a gyermekek és családjaik majdnem mind sok traumát szenvedtek el.
Lelki vagy fizikai traumát, vagy mindkettőt.
És a kitoloncolás traumáját is fel kell dolgozniuk.
TÍZÉVES - HÉT HÓNAPJA NINCS REAKCIÓ
Ez a család jezidita.
És a jeziditák másodrangú állampolgárnak számítanak
a legtöbb országban, ahol élnek.
Egy kicsi, körülbelül 30 házas faluból jöttek
A faluban egy kút volt, amit mindannyian használtak.
Az édesanya minden nap odajárt vízért.
Egy nap, amikor az anya elment vízért,
négy férfi érkezett, és mind a négyen megerőszakolták.
Az anya saját édesapja jött, és hangosan kijelentette,
hogy meg kell ölnie a lányát,
mert az szégyent hozott a nevére.
A gyermekeinknek nincs jó élete.
Járnak iskolába, de nem tudjuk, hogyan fogunk túlélni ebben az országban.
Csak félünk. A félelem a testünkben van.
Igen, próbáljuk meg ezt!
Nézzük csak! A vérnyomása normális.
A pulzusa egy kicsit gyors most.
Nem tudom, hogy ez normális-e nála.
Ezt a hasára rakom, hogy hűljön egy kicsit.
Aztán megnézhetjük, hogy a vérnyomása és a pulzusa reagálnak-e rá.
109/68, a pulzus pedig 96.
Felírom.
Nézzük csak!
Mérjük meg újra!
Ha ezt a maga hasára raknám,
a vérnyomása megugrana.
- Gyorsan ver a szíve? - Tessék?
- Gyorsan ver? - Igen, gyorsan ver.
De ez nem annyira szokatlan.
- Ez jó, nem? - Igen, ez jó,
mert azt jelenti, hogy kicsit reagál arra, amit csinálunk.
A pulzusa nem mindig magas. Azt hiszem csak azért, mert itt vagyok.
- Ez baj? - Nem. Ne aggódjon!
Ez pedig változatlan.
Ezek szerint nem reagált ebből semmire.
Nem volt rá hatással.
Jól van!
Remélem, a testvérem felépül.
Vannak ezek a játék isteneim.
Amikor felébredek, mindig beszélek hozzájuk.
Felébredek és azt mondom:
"Kérlek gyógyítsátok meg a testvéremet,
hogy együtt mehessünk iskolába, mint régebben."
A gyermekeim megszokták az itteni életet. Svédország remek hely számukra.
Csak azt akarom, hogy éljenek.
LEYLA CSALÁDJA FELLEBBEZETT A KITOLONCOLÁSI HATÁROZAT ELLEN
ÉS ELBÍRÁLÁSRA VÁR.
PSZICHOLÓGUS
Nincs jó magyarázatunk arra, hogy miért reagál több gyerek
ilyen módon Svédországban, mint máshol.
Vannak hasonló esetek más országokban is, de nem ennyi.
Jelenleg nincs jó magyarázatunk arra, hogy ez miért így van.
Lehetnek csak Svédországra jellemző kulturális tényezők,
amelyek meghatározóak ezen állapot kialakulásában.
Az egyik tényező talán a családok bizonytalan helyzete,
akik a menekültjogi státuszra várnak.
Nagyon kevés kutatás van az állapot különböző vonatkozásairól.
NYOLC HÓNAPJA NINCS REAKCIÓ
Múlt héten felhívtak,
bemutatkoztak és mondták, hogy megszületett a döntés a kérelmünkről.
Megkaptuk a svédországi tartózkodási engedélyt.
Néhány nappal később kaptunk egy levelet postán.
- Postán. - Postán...
- arról, hogy tényleg megkaptuk. - Megkaptuk.
A gyógyulás általában azután kezdődik, hogy a család biztonságban érzi magát.
Nem jön azonnal.
Általában több hónapba telik, amíg látható javulás következik be.
Felolvastuk a döntést Dashának,
megmondtuk neki, hogy minden rendben lesz.
Hogy minden rendben lesz,
és senki sem fog bennünket kidobni innen.
A gyerekek felépüléséhez a reményt kell újjáépíteni.
És úgy tűnik, hogy a szülők azok, akik ezt a reményt közvetítik.
Ezért kell valamiféle kommunikáció.
A hangszínben, az érintésben,
a szoba hangulatában,
ahol a gyerekek azt érezhetik, hogy a szüleik reménytelibbek.
Milyen hosszú a hajad!
Mint Rapunzelnek, gyönyörű!
Végig leomlik a hátadon!
TIZENNÉGY HÓNAPJA NINCS REAKCIÓ
KAREN MÁR KÉPES PÉPEKET ÉS FOLYADÉKOKAT LENYELNI.
Most már teljes állásban dolgozom.
Nagyon örülök ennek, és szeretném folytatni a munkát.
KAREN CSALÁDJÁNAK IDEIGLENES TARTÓZKODÁSI ENGEDÉLYE HAMAROSAN LEJÁR
ÉS ÚJRA KÉRELMEZNI FOGJÁK A MENEKÜLTJOGI STÁTUSZT.
TIZENEGY HÓNAPJA NINCS REAKCIÓ
A fiatal jezidita lány állapota változatlan.
De most a nővérén is megjelentek a rezignációs szindróma tünetei.
Meglátogattam a családot az édesanya születésnapján.
Azt mesélte, hogy a tavalyi születésnapján mindkét lányától
virágokat és puszit kapott.
És most már egyikük sem képes erre.
LEYLA CSALÁDJÁT MÉG MINDIG KITOLONCOLÁS FENYEGETI.
HAT HÓNAPPAL KÉSŐBB
Daria állapota egyre javul. Megint jár iskolába.
Nem emlékszik rá, mi történt vele.
Amikor azt kérdezi: "Anya, aludtam?"
Azt válaszolom: "Igen, alvó hercegnő voltál.
De most ébren vagy és minden rendben lesz."
DARIA TÖBB, MINT EGY ÉVIG VOLT REZIGNÁCIÓS SZINDRÓMÁBAN.
Fontos megjegyezni, hogy Svédország
nagy számú menekültet fogadott be
éveken keresztül.
Egy olyan társadalom vagyunk, ami kitárja kapuit.
SVÉDORSZÁGBAN NŐ A BEVÁNDORLÁSELLENESSÉG
ÉS A MENEKÜLTÜGYI SZABÁLYOK SOKKAL SZIGORÚBBAK LETTEK.
TÖBB, MINT 200 ÚJ REZIGNÁCIÓS SZINDRÓMA ESETET JELENTETTEK
AZ ELMÚLT HÁROM ÉVBEN.
UGYANEZEK AZ ELVONULÁSI TÜNETEK JELENTEK MEG ÚJABBAN
AZ AUSZTRÁL MENEKÜLTTÁBOROKBAN ÉLŐ GYERMEKEKNÉL.
SZÍVBŐL KÖSZÖNJÜK A CSALÁDOKNAK, AKIK MEGOSZTOTTÁK VELÜNK TÖRTÉNETÜKET.
A feliratot fordította: Karnics Alina